OpenLLM-France/wikimedia huggingface dataset:
# Bal Haf i Azzan

Bal Haf i Azzan fou un soldanat sorgit entre 1881 i 1885 per la unió dels dos soldanats d'aquest nom, resultants del fraccionament en quatre soldanats del soldanat dels wahidi amb capital a Habban el 1830. Vers el 1881 Abdallah ben Umar de Bal Haf va pujar al tron i menys de quatre anys després va unir els soldanats de Bal Haf i Azzan. El soldà de Bal Haf i Azzan, Hadi ben Salih, va signar un tractat de protectorat amb la Gran Bretanya el 1888 i des de llavors el soldanat va pertànyer al Protectorat d'Aden (vers 1888-1917), protectorat Occidental d'Aden (1917-1937), i Protectorat Oriental d'Aden (1937-1961). El soldanat va incorporar també a Bir Ali el 1961 i a Habban el 1962, i va ingressar a la Federació d'Aràbia del Sud el 1963 amb el nom de soldanat Wahidi. Integrat a la República Popular del Iemen del Sud (1967-1970) i República Popular i Democràtica del Iemen (1970-1990), és part de la República del Iemen després de la unificació d'aquest darrer any.
# Ballao

Ballao (en sard, Ballau) és un municipi italià, dins de la província de Sardenya del Sud. L'any 2007 tenia 584 habitants. Es troba a la regió de Sarrabus-Gerrei. Limita amb els municipis d'Armungia, Escalaplano, Goni, Muravera, Perdasdefogu, San Nicolò Gerrei, Silius, Villaputzu i San Vito.

## Administració

Llista d'alcaldes :
| Període | Identitat | Partit |
| 2006- | Francesco Maria Manca | Llista cívica |
# Ballybough

Ballybough (gaèlic irlandès An Baile Bocht) és un districte del Northside de la ciutat de Dublín, a la República d'Irlanda. Situat al nord de Summerhill Parade /N.C.R. intersecció a Drumcondra i a l'est de la N.C.R. al riu Tolka a Fairview, adjacent a les àrees de North Strand i Clonliffe. El terme Bailebough és derivat de l'irlandès 'Baile' ciutat i 'Bocht' que vol dir 'pobre'. Abans de la seva urbanització en el segle xix Ballybough era conegut com a Mud Island, degut a la seva proximitat de les maresmes de fang que ara han format Fairview i voltants. En 2013 el conseller de la ciutat de Dublin Nial Ring va iniciar una campanya polèmica per canviar el nom oficial en irlandès de Baile Bocht a Baile Bog, al·legant que 'ciutat pobra' era un insult als residents residents. Es va iniciar una contracampanya per part d'alguns residents parlants d'irlandès.
Durant el projecte de recuperacions de terres del segle xix era coneguda com a Mud Island o bé com a Friend's Field o French Field, fins que va rebre el nom actual. El barri de Ballybough té el seu origen en una sèrie de petits habitatges coneguts com a Ballybough Cottages, que foren demolits per a donar pas a un projecte d'habitatges de la corporació de Dublín conegut com a Ballybough House. Proper a Jones's Road hi ha Croke Park, seu de l'Associació Atlètica Gaèlica.

## Residents famosos

* Jim Sheridan (1949), director de cinema.
* Luke Kelly (1940-1984), membre de The Dubliners.
# Baltic Open

El Torneig de Jūrmala, conegut oficialment com a Baltic Open, és un torneig professional de tennis que es disputa sobre terra batuda. Actualment pertany als International Tournaments del circuit WTA femení i se celebra al National Tennis Centre Lielupe de Jūrmala, Letònia.
El torneig va néixer en substitució del torneig Moscow River Cup que es disputava a Moscou.

## Palmarès
### Individual femení

| Any | Campiona | Finalista | Resultat |
| 2020 | Torneig suspès a causa de la pandèmia per coronavirus de 2019-2020 | Torneig suspès a causa de la pandèmia per coronavirus de 2019-2020 | Torneig suspès a causa de la pandèmia per coronavirus de 2019-2020 |
| 2019 | Anastasija Sevastova | Katarzyna Kawa | 3−6, 7−5, 6−4 |

### Dobles femenins

| Any | Campiones | Finalistes | Resultat |
| 2020 | Torneig suspès a causa de la pandèmia per coronavirus de 2019-2020 | Torneig suspès a causa de la pandèmia per coronavirus de 2019-2020 | Torneig suspès a causa de la pandèmia per coronavirus de 2019-2020 |
| 2019 | Sharon Fichman Nina Stojanović | Jeļena Ostapenko Galina Voskoboeva | 2−6, 7−6(1), [10−6] |

## Enllaços externs

* Web oficial Arxivat 2019-07-28 a Wayback Machine. (letó) (rus) (anglès)
* Perfil del torneig a la WTA (anglès)
Jūrmala :
2019 :
# Baltimore Orioles

Els Orioles de Baltimore (Baltimore Orioles en anglès) és un club professional de beisbol amb seu a Baltimore, Maryland, Estats Units. Juguen a la Divisió Est de la Lliga Americana, conjuntament amb els Yankees de Nova York, Toronto Blue Jays, Trampa Bay Rays i Boston Red Sox.
L'equip es va fundar al 1893, com la franquícia de la ciutat de Milwaukee, a Wisconsin a la Lliga Occidental (Western League). Anys després, aquesta Lliga Occidental es convertiria en la Lliga Americana (1900) per a ser reconeguda com a Lliga Major el 1901.
Abans de ser coneguts com a Baltimore Orioles, també van usar altres noms com: Milwaukee Brewers (Cerveceros) (1894-1901), St. Louis Browns (Cafés o Carmelites) (1902-1953).
El seu estadi és el Orioles Park at Camden Yards (1992-Present).

## Palmarès

* Campionats de l'MLB (3): 1983, 1970, 1966
* Campionats de la Lliga Americana (7): 1983, 1979, 1971, 1970, 1969, 1966, 1944
* Campionats de la Divisió Est (8): 1997, 1983, 1979, 1974, 1973, 1971, 1970, 1969

## Evolució de la franquícia

* Baltimore Orioles (1954-present)
* St. Louis Browns (1902-1953)
* Milwaukee Brewers (1894-1901)

## Colors

Negre, taronja i blanc.

## Estadis

* Oriole Park at Camden Yards (1992-present)
* Memorial Stadium (1954-1991)
* Sportsman's Park (III) (St. Louis) (1902-1953)
** a.k.a. Busch Stadium (I) (1953)
* Lloyd Street Grounds (Milwaukee) (1895-1901)
* Borchert Field (Milwaukee) (1894)

## Números retirats

* Earl Weaver 4
* Brooks Robinson 5
* Cal Ripken Jr. 8
* Frank Robinson 20
* Jim Palmer 22
* Eddie Murray 33
* Jackie Robinson 42

## Enllaços externs

* Web oficial Arxivat 2008-07-25 a Wayback Machine.
* Scout.com Orioles Community
* Orioles MLB News Blog Arxivat 2008-12-26 a Wayback Machine.
* Baltimore Orioles Twitter RSS Feed
# Ban d'Antist

El Ban d'Antist és una devesa muntanyenca del terme municipal de la Torre de Cabdella, al Pallars Jussà, dins de l'antic terme de la Pobleta de Bellveí.
Està situat al nord-est del poble d'Antist, en el pendís que des del poble davalla cap a la Plana de Mont-ros. La pista rural que mena a Antist puja per aquest lloc.

## Enllaços externs

* Institut Cartogràfic de Catalunya
# Ban de Mont-ros

El Ban de Mont-ros és una devesa muntanyenca del terme municipal de la Torre de Cabdella, al Pallars Jussà, dins de l'antic terme de Mont-ros.
Està situat al nord-est del poble de Mont-ros, a la dreta del barranc del Ban, en els vessants meridionals del Serrat del Solà i del Serrat del Cabo.

## Enllaços externs

* Institut Cartogràfic de Catalunya
# Ban de Pobellà

El Ban de Pobellà és una devesa muntanyenca del terme municipal de la Torre de Cabdella, al Pallars Jussà, dins de l'antic terme de Mont-ros.
Està situat a llevant del poble de Pobellà, per damunt seu, en el vessant nord-occidental del Tossal de Sant Quiri. És a l'esquerra de la capçalera del torrent de la Solana.

## Enllaços externs

* Institut Cartogràfic de Catalunya
# Banari

Banari (en sard, Bànari) és un municipi italià, dins de la Província de Sàsser. L'any 2007 tenia 677 habitants. Es troba a la regió de Meilogu. Limita amb els municipis de Bessude, Florinas, Ittiri i Siligo.

## Administració

Llista d'alcaldes :
| Període | Identitat | Partit |
| 2006- | Gianpiero Cordedda | Llista cívica |
# Banc Central de Kenya

El Banc Central de Kenya (abreviat CBK), amb seu a Nairobi, és el banc central de Kenya i és el responsable d'emetre el xíling kenyà (moneda del país) per arreu del país.

## Història

Quan, al voltant dels anys seixanta, Kenya, Somàlia, Uganda i Tanzània van accedir a la independència, van crear la seva moneda (xíling de l'Àfrica Oriental), mitjançant l'East Africa Currency Board (EACB), antic banc central d'aquests països. L'any 1966 es va dissoldre l'EACB, i cada país associat va crear el seu banc central i la seva moneda, apareixen el Banc Central de Kenya, que distribueix el xíling kenyà. Les monedes dels altres països són el xíling somali a Somàlia (i el xíling de Somalilàndia a la regió de Somalilàndia), el xíling tanzà a Tanzània, i el xíling ugandès a Uganda.

## Enllaços externs

* Banc Central de Kenya (anglès)
# Banc d'Itàlia

El Banc d'Itàlia (it: Banca d'Itàlia) és el banc central de la República italiana i una part del Sistema Europeu de Bancs Centrals (SEBC). L'oficina central es troba al Palazzo Koch, a Roma. El seu actual governador és Ignazio Visco, qui ocupa el càrrec des del 20 d'octubre de 2011.

## Funcions

Després del traspàs de les polítiques monetàries el 1999 al Banc Central Europeu, dins del nou marc estructural europeu, el banc implementa les decisions d'aquest, encunya l'Euro i elimina de la circulació antigues monedes.
La seva missió principal és ara la supervisió bancària i financera. Ha d'assegurar l'estabilitat i eficiència del sistema i complir les regles i regulacions; el banc persegueix això mitjançant una legislació secundària, controls i cooperació amb les autoritats governamentals.
A partir de la reforma de 2005, que va ser provocada arran d'alguns escàndols d'absorció entre empreses, el banc ha perdut l'exclusivitat d'autoritat antitrust al sector creditici, que comparteix amb l'Autoritat Italiana antitrust. Altres funcions inclouen el control del mercat, cuidat dels pagaments i subministrament de provisions, tresoreria de l'Estat, registre de crèdit central, anàlisi econòmica i consultaria institucional.
El Banc d'Itàlia posseeix unes reserves d'or estimades en 2.451.8 tones (2006).

## Història

La institució, també anomenada Bankitalia, va ser fundada el 1893, fruit de la unió dels quatre primers bancs d'Itàlia. Fins al 1928 estava dirigit per un Director General, mentre que des de llavors és dirigit per un Governador. El governador és triat per la comissió interna d'adreça, per decret del President de la República Italiana. El seu mandat dura set anys.

### Directors Generals (1893 - 1928)

* Giacomo Grill (1893 - 1894)
* Giuseppe Marchiori (1894 - 1900)
* Bonaldo Stringher (1900 - 1928)

### Governadors (1928 - present)

* Bonaldo Stringher (1928 - 1930)
* Vincenzo Azzolini (1931 - 1944)
* Luigi Einaudi (1945 - 1948)
* Donato Menichella (1948 - 1960)
* Guido Carli (1960 - 1975)
* Paolo Baffi (1975 - 1979)
* Carlo Azeglio Ciampi (1979 - 1993)
* Antonio Fazio (1993 - 2005)
* Mario Draghi (2006 - present)

## Accionistes

| Accionista | Participació |
| Intesa Sanpaolo | 30,3% |
| UniCredit | 22,1% |
| Generali | 6,3% |
| Cassa di Risparmio in Bologna | 6,2% |
| Istituto Nazionale per la Previdenza Sociale | 5,0% |
| Banca Carige | 4,0% |
| Banca Nazionale del Lavoro | 2,8% |
| Monte dei Paschi di Siena | 2,5% |
| Biverbanca | 2,1% |
| Cassa di Risparmio di Parma i Piacenza | 2,0% |

## Vegeu també

* Economia d'Itàlia
* Euro
* Lira italiana

## Enllaços externs

* Lloc oficial de Banca d'Itàlia (en anglès i italià)
* Banca d'Itàlia Eurosistema lloc oficial Arxivat 2011-06-29 a Wayback Machine. (en anglès i italià)
# Banc de Desenvolupament del Carib

El Banc de Desenvolupament del Carib (en anglès: Caribbean Development Bank, CDB) és una institució financera internacional que té per objectiu promoure la cooperació i la integració regional i finançar projectes de desenvolupament econòmic, social i institucional en l'àrea del Carib. El banc va ser fundat el 18 d'octubre de 1969 en la ciutat de Kingston, Jamaica, i va entrar en funcions el 16 de gener de 1970. Actualment la seu de la institució se situa en Wildley, Saint Michael, Barbados i compta amb 25 estats membres.

## Vegeu també

* Banc Mundial
* Banc Interamericà de Desenvolupament
* Comunitat del Carib
* Organització d'Estats del Carib Oriental

## Enllaços externs

* Pàgina oficial del Banc de Desenvolupament del Carib (anglès)
# Bancalades

Bancalades, és una partida en part constituïda per camps de conreu actualment abandonats del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada a llevant d'Erinyà, en els vessants de les serres que davallen cap al Flamisell, al sud-est del Congost d'Erinyà. És al sud-est dels Feners i al nord de lo Serrat, a ponent de la carretera N-260. La carretera local d'Erinyà i Serradell travessa aquesta partida en el primer quilòmetre del seu recorregut.

## Enllaços externs

* Institut Cartogràfic de Catalunya; cal fer dos passos d'aproximació
# Banco Cabo-Verdiano de Negócios

El Banco Cabo-Verdiano de Negócios és un servei bancari de Cap Verd. L'entitat bancària es troba a la segona ciutat important de Cap Verd, Mindelo a l'illa de São Vicente. L'empresa va ser coneguda com a Banco Totta de Cabo Verde, una filial local de la Banco Totta e Açores portuguesa adquirit per Banco Santander en 2000, però més tard esdevingué 100% capverdiana.

## Enllaços externs

* Banco Cabo-Verdiano de Negócios a Institutos de Companhias de Cabo Verde Arxivat 2006-02-21 a Wayback Machine. (portuguès)

## Vegeu també

* Llista de bancs de Cap Verd
* Llista d'empreses de Cap Verd
# Bandera de la unificació coreana

La Bandera de la unificació coreana (en hangul: 통일 o 한반도; en hanja, 統一旗 o 韓半島旗) és una bandera que s'empra per representar Corea del Nord i Corea del Sud quan participen juntes en esdeveniments esportius.
La bandera va ser utilitzada per primera vegada en 1991, quan els dos països van competir com un sol equip en el 41è Campionat Mundial de Tennis de Taula en Chiba, el Japó i el 6è Campionat de Futbol Mundial de la Joventut a Lisboa, Portugal.
Els dos equips van marxar junts sota aquesta bandera en les cerimònies d'inauguració dels Jocs Olímpics de Sydney 2000, Jocs Olímpics d'Atenes 2004, Jocs Asiàtics de 2006, però, tanmateix, els dos països competien separadament. La bandera no es va usar en els Jocs Olímpics de Pequín 2008.
La bandera és blanca. En el centre hi ha una silueta blava de la península coreana, inclosa l'illa de Jeju-do al sud-oest. Recentment, tanmateix, les dues nacions han acordat utilitzar la bandera, que inclou les disputes Roques De Liancourt. La bandera no té condició d'oficial a cap dels dos països.

## Vegeu també

* Reunificació de Corea
* Bandera de Corea del Nord
* Bandera de Corea del Sud
* Península de Corea
# Bandera de les Illes Pitcairn

La bandera de les Illes Pitcairn, un territori britànic d'ultramar, va ser adoptada el 2 d'abril de 1984.
Aquesta bandera és una ensenya blava britànica, en la qual figura la Union Jack a la cantonada i incorpora l'escut de l'arxipèlag en la part més allunyada del masteler.
L'ensenya blava és la bandera utilitzada amb més freqüència per les dependències britàniques i algunes institucions britàniques de caràcter governamental. Alguns països que són antigues colònies del Regne Unit, com Austràlia o Nova Zelanda, utilitzen el disseny de l'ensenya blava en les seves banderes nacionals.
En l'escut figura un ancora que representa al navili Bounty que va sofrir un motí en 1789. Els participants van buscar refugi a l'illa Pitcairn, l'única illa habitada de l'arxipèlag. Molts habitants actuals són descendents seus.
# Banhòl

Banhòl (piemontès Bagneul, italià Bagnolo Piemonte) és un municipi italià, situat a la regió del Piemont. L'any 2007 tenia 5.836 habitants. Està situat a la Planura padana, dins de les Valls Occitanes. Limita amb els municipis de Barge, Bibiana (Torí), Cavour (Torí), Lusèrna Sant Joan (Torí), Rorà (Torí), lo Vilar de Pèlis (Torí)

## Administració

Llista d'alcaldes :
| Període | Identitat | Partit |
| 2004- | Flavio Manavella | Llista cívica |
# Cucal del Senegal

El cucal del Senegal (Centropus senegalensis) és una espècie d'ocell de la família dels cucúlids (Cuculidae) que habita matolls de la zona del Delta del Nil i l'Àfrica Subsahariana, des del sud de Mauritània cap a'est fins a Etiòpia i Eritrea, cap al sud fins al golf de Guinea, nord d'Angola i de Tanzània, i a Zàmbia, Zimbàbue i nord de Botswana.

## Referències

* ↑ Fitxa del cucal del Senegal a Birdguides Arxivat 2012-11-08 a Wayback Machine. Rev. 22/12/2012 (anglès)
# Vairë

Vairë la Teixidora és un personatge fictici de l'univers de J.R.R. Tolkien, la Terra Mitjana. És una Ainu, esposa de Mandos i és la responsable de teixir la història del món.
Vairë és comptada entre les Valier, les reines dels Vàlar. Tot i que no és tan gran en poder o prestigi com d'altres, les seves «xarxes de la història» cobreixen els Salons de Mandos, on sembla que resideix.
El seu nom en quenya significa teixidora. En les etimologies al llibre The Book of Lost Tales , es dona la traducció al síndarin: Gwîr.

## Referències

* ↑ Felagund, Dawn. «Vairë the Weaver». Character Biography. [Consulta: 3 desembre 2019].
# Aussun deths Angles

Aussun eths Angles (en francès Ossun-ez-Angles) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 29 | 36 | 24 | 18 | 19 | 32 | 35 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Marc Duclos | |

## Referències

* ↑ Toponímia occitana
# .ad

.ad és l'actual domini de primer nivell territorial (ccTLD) d'Andorra. És administrat pel Servei de Telecomunicacions d'Andorra a través d'Andorra Telecom i només pot ser sol·licitat per les entitats que disposin d'una marca comercial o individual registrada al Principat d'Andorra.

## Registres de segon nivell

Per a usos no comercials hi ha el segon nivell nom.ad.

## Referències

* ↑ «Reglament d'execució de la Llei sobre la utilització dels signes d'Estat per a la utilització de ".ad" com a element d'un nom de domini (Text refós per LesLleis.com)». LesLleis.com. [Consulta: 11 abril 2021].

## Vegeu també

* .cat
* Domain Name System (DNS)
* Domini de primer nivell territorial

## Enllaços externs

* Andorra Telecom
* Informació Whois de IANA del domini .ad (anglès)
* Registre de noms de domini.ad
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Sent Giniés (Alta Viena)

Sent Giniés (en francès Saint-Genest-sur-Roselle) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 415 | 427 | 346 | 361 | 393 | 385 | 436 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Marcel Gaguet | |
| 2008- | Jean-François Duchet | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Bautista Goyel Álvarez Domínguez

Bautista Goyel Álvarez Domínguez (Loucia, parròquia de Las, San Amaro, 1933 - Beariz, 16 de setembre de 2017) va ser un polític gallec. Fill d'una família de pagesos, estudià al seminari d'Ourense. Fou membre fundador da Unión do Povo Galego el 1964, un dels redactors del seu programa i el seu president des de 1977. El 1965 també fou un dels fundadors del grup Brais Pinto a Madrid, on fou detingut per primer cop per la policia el 1969. El 1973 s'establí a Vigo, on es dedicà a l'activisme clandestí, fou detingut per participar en una manifestació pro-amnistia el 1976 i jutjat pel Tribunal d'Ordre Públic el 1977.
Participà en la fundació del Bloc Nacionalista Gallec i fou diputat al Parlament de Galícia des de les eleccions al Parlament de Galícia de 1981. El 1981 fou expulsat del parlament gallec amb els seus companys de partit per negar-se a acatar la Constitució Espanyola de 1978. Ha participat en diverses conferències del CONSEO i ha rebut diverses condecoracions. Des del 1997 fou vicepresident segon del Parlament. El 2004 creà la Fundación Bautista Álvarez de Estudos Nacionalistas.

## Enllaços externs

* Biografia Arxivat 2008-07-13 a Wayback Machine. (gallec)
# Joan Ximenis Cerdà

Joan Ximenis Cerdà, de vegades Juan Jiménez Cerdà (Saragossa, ? - Poblet, c. 1472) fou un eclesiàstic, bisbe de Barcelona entre els anys 1464 i 1472.
Nomenat bisbe de Barcelona per a exercir entre els anys 1464 1472, fra Juan Jiménez Cerdá, monjo del Reial Monestir de Santa Maria de Poblet i lloctinent d'almoiner de Joan II, degut a les polèmiques entre partidaris i contraris del príncep de Viana, no va arribar mai a prendre possessió de la seva diòcesi. Va morir a Poblet amb fama de santedat.

## Referències

* ↑ Martí i Bonet, Josep Maria. Iglesia de Barcelona. Historia de las Diócesis Españolas (vol. II). Madrid: BAC, 2006, pàg. 188.
* ↑ Toldrà, Maria; Huguet-Termes, Teresa «La butlla de la legació de Roderic de Borja ad regna Hispaniarum, copiada per Joan Feixes, servidor de Calixt III (BC, ms. 482)». Revista Borja. Revista de l’Institut Internacional d'Estudis Borgians, Núm. 3, 2011, pàg. 98 [Consulta: 9 octubre 2022].